Paolo Vallesi el ze un cantante itałian. El ga ciapà ła só notorietà inte'l 1991. Durando ła só carièra el ga cantà anca in spanjoło, el ze uno dei pochi cantaudori itałiani amà in America Łatina e Spanja; łe sò canson łe ze stà traduzeste in olandeze e portogheze e zlansàe a l'èstaro da artisti cofà Marco Borsato e Alejandro Sanz. Dopo aver studià pianoforte fin da l'età de nove ani, Vallesi el taca łaorar inte'l mondo de ła discografia come arangiador tra Firense e Modena. Inte'l 1989 el ciapa parte a ła trazmision tełeviziva co Pippo Baudo e al Festival de Castrocaro, ndove el vien notà da'l produtor Dado Parisini, che inte'l 1990 el ghe parmete de publegar el primo sìngoło , el cui brano prensipałe partesipa ad Un disco par l'estate. L'ano drioman Vallesi partesipa al Festival de Sanremo co'l brano , vinsendo inte ła categoria "Giovani". Inte el magio A vien publegà el só primo àlbun intitołà , che'l razonze ła cuota de 200.000 copie vendùe, fazendo otenjer a'l cantante un disco d'oro. A ła fine de l'ano el vinse el premio de "revełasion de l'ano" inte'l corso de ła manifestasion , premio che ghe ze stà consenjà da Claudio Baglioni. Curiozamente l'ano drìo sarà Vallesi a premiar Baglioni, consenjando el premio par el mejo tour de l'anno. Inte'l 1992 Paolo el torna a Sanremo inte ła categoria "Big", e el se clasifega a ła tersa pozision co'l brano . El sìngoło el otien un notevołe suceso, rivando a ła prima pozision dei sìngołi pì vendesti in Itałia, e rezultando a fin de ano el cuindezèzemo singoło pì vendùo de'l 1992. supera el traguardo de łe 500.000 copie vendùe, el vinse un disco de platino, e el strasina łe vendite de l'àlbun omonèmo, segondo łaoro de Vallesi publegà anca so'l marcà spanjoło co'l titoło . El 20 de marso el cantante el scominsia da Milazzo un tour de 45 conserti che'l durarà oto mezi, portandoło in ziro inte i pì prestijozi teatri itałiani. Da'l 1992, par de pì, Vallesi fa parte de ła Nazionale Italiana Cantanti, coverzendo el ròło de tersin sanco. Inte el 1994 A vien publegà el terso àlbun , a'l cuało cołabora Eros Ramazzotti, Biagio Antonacci e Irene Grandi. Inte'l 1996 Vallesi partesipa darecao al festival de Sanremo co'l brano , che'l se clasifega noma che al disdotezemo. A sèita l'àlbun , publegà da ła CGD. Inte ła varsion in łengua spanjoła de l'àlbun, Vallesi se avałe de ła cołaborasion de Alejandro Sanz inte'l brano . Contenporaneamente ła vecia caza discogràfega de'l cantante ła pùblega , un co i brani de mazor suceso. Dopo 3 ani de asensa, dovùi anca a ła nasita del fioło Francesco, Vallesi publega el cuinto àlbun , a'l cuało ghe va drìo un novo tour. Inte'l 2002 A vien fora , prima rancura "ofisiałe" dei sucesi de Vallesi, co ła zonta de tre brani inediti. El disco el vien reproponesto inte'l 2003 col titoło , e algune variasion a ła tracklist, a cui se zonta un doto co ła cantante spanjoła Mara. Inte'l 2005 Paolo Vallesi partesipa come concorente a'l reality show e a ła fine de'l zogo se descoverze che el ze łu ła topinara. Inte'l 2006 el ciapa parte ad , el spetàcoło muzegałe ideà da Claudio Baglioni e tegnùo onji ano a Lampedusa. Inte'l steso ano A vien publegà el sìngoło che antisipa el sesto àlbun de'l cantante, ła cui usida ła stà postisipà pì volte. El 20 de zenaro 2008 l'è ospite de ła trazmision de Rai Uno .